રણદીપ સૂરજેવાલાએ કોંગ્રેસ પર લગાવવામાં આવેલાં કલંકને ભૂંસવાના સમર્થનમાં માત્ર સ્પષ્ટતા જ નથી કરી, પરંતુ ભાજપ પર કેટલાય સંગીન આક્ષેપો કર્યા છે. સૂરજેવાલાએ જણાવ્યું છે કે ઈન્ડિયન રોટરક્રાફ્ટ કંપની ટાટા અને ઓગસ્ટા વેસ્ટલેન્ડ વચ્ચે ભાગીદારીથી કામ થતું હતું. શું સંરક્ષણ પ્રધાન મનોહર પરિકર આ બાબતમાં કોઈ સ્પષ્ટતા કરશે ખરા ? મોદી સરકારે ૮ ઓક્ટોબર ૨૦૧૫ના રોજ ઈન્ડિયન રોટરક્રાફ્ટ કંપનીને ફોરેન ઈન્વેસ્ટમેન્ટ બોર્ડ તરફથી મંજૂરી અપાવી હતી. તેમણે એવું પણ જણાવ્યું હતું કે લલિત મોદી પર મોદી સરકાર મહેરબાન છે, પરંતુ વિજય માલ્યાનાં પ્રત્યાર્પણ માટે કામ કરી રહી છે.